Viborger Samler, 1839-12-12
Den i dette Blads No. 177 omtalte Adresse, der af en Deputation fra endeel academiske Borgere blev overrakt Hs. Maj. Kongen, lod saaledes: "Allernaadigste Konge! Jdet et Antal af de academiske Borgere nærme sig Deres Majestæts Throne for at bringe den undersaatlige Hilsen, da vender Tanken sig først mod det Svundne, og Hjertet gribes af Bemod; thi Frederik den Sjette har i 32 Aar ikke blot behersket, men ogsaa elsket sit Danmark, det bevæges af Taknemlighed; thi, medens han arbeidede som Rigets Styrer i forviklede og farefulde Tider, var han navnlig den danske Students vennehulde Beskytter. Men, idet vi udtale denne Smerte, er det velgjørende for os at vide, at den modes af en lignende Deres Majestæts Bryst, og saaledes vender Blikket sig mod Fremtiden og mod dens Haab. Om end væsentlig en Udikling af Fortiden, har dog Fremtiden sine særegne Fordringer, Deres Majestæt kjender disse, det er vort Haabs Grundvold. Hvor Folket hukker paa sin Ret, medens Herskeren truer med sin Magt, der har Frygten hjemme: men hvor den retfærdige Fyrste lytter til den frie Folkestemme der skuer man freidig fremad, og der vil Haabet ikke beskæmme. Og dette Haab, hvor skulde det boe rigere, end i de danske Studenters Hjerte, Kun den kan i Sandhed elske Videnskaben, som kjender den og har skuet ind i dens Helligdom. Med Tillid og Glæde fremtræde vi da, som Videnskabens Dyrkere, for Deres Majestæt, hvem ikke blot Forsynet gav os til Konge, men hvem ogsaa Aanden indviede til vor ophøiede Broder. Denne fælles Aand, der tillige har draget den høie Fyrste ind i vor Kreds, vil ogsaa i Fremtiden henvende Monarchens Øie paa den Stræben, som vi hellige Sandhedens Fremme og Fædrelandets Bedste. Gud beskjerme Kongen!" Hs. Majestæt behagede, idet han modtog Adressen, at yttre sig paa følgende Maade: Det glædede Hans Majestæt at modtage fra danske Studerende en Adresse, affattet i de lovaleste Udtryk. Hans Majestæt vidste, hvor meget den afdøde Konges Jnteresse for Videnskaben var bleven paaskjønnet af de danske Studenter; Hans Majestæt for sin Person nærede samme Sindeelag. Det er, tilføiede Hans Majestæt, fra de Studeren, de, at de udgaae, der beskikkes til Embedsmænd, saavel verdslige som geistlige, omkring i hele Landet; fra dem kan altsaa den bedste Aand udbrede sig iblandt Folket. Og naar allerede nu denne Aand er tilstede iblandt de academiske Borgere, da kan man med Glæde haabe, at den i videre Kredse vil bære velsignede Frugter. Jeg glæder mig, ved blev Hans Majestæt, over den Tillid hvormed De ere komne mig imøde, og nedbeder Himlens bedste Velsignelse over Dem, ligesom De have nedbedet den over mig. Bringer dette Ønske til alle dem, fra hvem De ere udsendte. Lever vel, og værer stedse forvissede og min Kongelige Naade, (Deputationen, der overrakte sidstanførte Adresse, bestod af dHrr. P. Chr. Kierkegaard (som Ordfører), Rasmus Nielsen, Jacob Stilling, Vilh. Schøler og R. Th. Fenger. Adressen var understreven af 426 academiske Borgere. – Paa Grund af en opstaaet Dissents, var tidligere end den her anførte Adresse indkom, en af 250 acad. Borgere undertegnet Adresse ligeledes ved en Deputation bleven overrakt Hs. Maj. Bemeldte Adresse skal blive omtalt i næste No.)